Na temelju članka 43. Statuta Hrvatskog Crvenog križa, Glavni odbor Hrvatskog Crvenog križa 21. saziva na 15. sjednici održanoj 22. listopada 2015. godine, donio je

**ODLUKU**

**o održavanju 20. natjecanja mladih Hrvatskog Crvenog križa**

**I.**

**Cilj natjecanja** je motivirati mlade osobe za humanitarno djelovanje u zajednici i okupiti ih radi razmjene iskustava i ideja o radu mladih Hrvatskog Crvenog križa.

**Mjesto i vrijeme održavanja natjecanja**

**II.**

Natjecanje će se održati u Kninu 14. svibnja 2016. godine (subota).

Dolazak sudionika je u četvrtak 12. svibnja 2016. godine u popodnevnim satima, a odlazak u nedjelju 15. svibnja 2016. godine u prijepodnevnim satima.

**Sudionici natjecanja**

**III.**

Natjecanje se odvija istovremeno u dvije kategorije:

- podmladak (osnovna škola) i

- mladi (srednja škola).

**Sadržaj natjecanja**

**IV.**

Natjecanje se odvija u dva tematska dijela:

- provjera znanja o Međunarodnom pokretu Crvenog križa i Crvenog polumjeseca, Hrvatskom Crvenom križu, međunarodnom humanitarnom pravu i ljudskim pravima i

- provjera znanja i vještina iz pružanja prve pomoći.

**Termini natjecanja**

**V**.

Utvrđuju se termini natjecanja kako slijedi:

I. školska/općinska/gradska - 12. ožujka 2016. godine (subota)

II. međužupanijska - 16. travnja 2016. godine (subota)

III. Državno natjecanje - 14. svibnja 2016. godine (subota).

**VI.**

Odluka stupa na snagu danom donošenja.

**PREDSJEDNIK GLAVNOG ODBORA**

**Prim. Josip Jelić, dr. med.**

v.r.

Urbroj: 10-10/2015

Zagreb, 22. listopada 2015. godine